CELEX: 32021R0724
Language: ro
Date: 2021-03-03 00:00:00
Title: Regulamentul de punere în aplicare (UE) 2021/724 al Comisiei din 3 martie 2021 de stabilire a normelor de aplicare a Regulamentului (UE) 2019/787 al Parlamentului European și al Consiliului în ceea ce privește comunicările pe care trebuie să le efectueze statele membre către Comisie cu privire la organismele desemnate să supravegheze procesele de învechire a băuturilor spirtoase și la autoritățile competente responsabile cu asigurarea respectării regulamentului respectiv

5.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 155/3
               
            
         REGULAMENTUL DE PUNERE ÎN APLICARE (UE) 2021/724 AL COMISIEI
         din 3 martie 2021
         de stabilire a normelor de aplicare a Regulamentului (UE) 2019/787 al Parlamentului European și al Consiliului în ceea ce privește comunicările pe care trebuie să le efectueze statele membre către Comisie cu privire la organismele desemnate să supravegheze procesele de învechire a băuturilor spirtoase și la autoritățile competente responsabile cu asigurarea respectării regulamentului respectiv
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (1), în special articolul 20 primul paragraf litera (a) și articolul 44 alineatul (2),
         întrucât:
         
                     (1)
                  
                  
                     Articolul 13 alineatul (6) din Regulamentul (UE) 2019/787 prevede ca operațiunile de învechire a băuturilor spirtoase să aibă loc sub controlul fiscal al unui stat membru sau sub o supraveghere care asigură garanții echivalente.
                  
               
                     (2)
                  
                  
                     În acest scop, statele membre trebuie să desemneze organismele responsabile cu supravegherea acestor procese de învechire și să informeze Comisia cu privire la aceasta, astfel încât să poată institui un registru public în care sunt enumerate organismele desemnate respective.
                  
               
                     (3)
                  
                  
                     Articolul 43 alineatul (1) din Regulamentul (UE) 2019/787 prevede că statele membre sunt responsabile cu controalele privind băuturile spirtoase. Acestea trebuie să ia măsurile necesare pentru a asigura respectarea respectivului regulament și să desemneze autoritățile competente care sunt responsabile să asigure respectarea respectivului regulament.
                  
               
                     (4)
                  
                  
                     În vederea asigurării unor comunicări eficiente între Comisie, organismele responsabile cu supravegherea proceselor de învechire și autoritățile competente responsabile cu asigurarea respectării Regulamentului (UE) 2019/787, este oportun să se solicite ca statele membre să notifice Comisiei datele de contact ale organismelor lor responsabile cu supravegherea proceselor de învechire și ale autorităților competente responsabile cu asigurarea respectării regulamentului respectiv.
                  
               
                     (5)
                  
                  
                     Pentru a se asigura efectuarea într-un mod simplu și eficient a comunicărilor statelor membre către Comisie, este oportun să se impună ca, în cazul în care un stat membru desemnează mai multe organisme care supraveghează procesele de învechire a băuturilor spirtoase sau mai multe autorități competente responsabile cu asigurarea respectării Regulamentului (UE) 2019/787, statul membru respectiv să desemneze un organism de legătură ca punct de contact unic pentru Comisie. Prin urmare, statele membre ar trebui, de asemenea, să notifice Comisiei datele de contact ale organismelor lor de legătură.
                  
               
                     (6)
                  
                  
                     Pentru a se asigura comunicarea eficientă a informațiilor între statele membre și Comisie, ar trebui, de asemenea, să se stabilească norme privind forma și termenele pentru astfel de comunicări.
                  
               
                     (7)
                  
                  
                     Prezentul regulament ar trebui să se aplice de la 25 mai 2021, în conformitate cu articolul 51 alineatul (3) din Regulamentul (UE) 2019/787.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului pentru băuturi spirtoase,
                  
               ADOPTĂ PREZENTUL REGULAMENT:
         
            Articolul 1
            Informații care trebuie notificate Comisiei
            
               (1)   Statele membre notifică Comisiei următoarele informații privind organismele desemnate să supravegheze procesele de învechire a băuturilor spirtoase în conformitate cu articolul 13 alineatul (6) din Regulamentul (UE) 2019/787:
               
                           (a)
                        
                        
                           denumirea, adresa, numărul de telefon și adresa de e-mail ale organismului desemnat să supravegheze procesele de învechire a băuturilor spirtoase;
                        
                     
                           (b)
                        
                        
                           în cazul în care sunt desemnate mai multe organisme să supravegheze procesele de învechire a băuturilor spirtoase, responsabilitatea specifică a fiecăruia dintre acestea;
                        
                     
                           (c)
                        
                        
                           denumirea, adresa, numărul de telefon și adresa de e-mail ale organismului de legătură desemnat în conformitate cu articolul 2 primul paragraf.
                        
                     
            
               (2)   Statele membre notifică Comisiei următoarele informații privind autoritățile competente responsabile cu asigurarea respectării Regulamentului (UE) 2019/787 în conformitate cu articolul 43 alineatul (1) din regulamentul respectiv:
               
                           (a)
                        
                        
                           denumirea, adresa, numărul de telefon și adresa de e-mail ale autorității competente;
                        
                     
                           (b)
                        
                        
                           în cazul în care sunt desemnate mai multe autorități competente, responsabilitatea specifică a fiecăreia dintre acestea;
                        
                     
                           (c)
                        
                        
                           denumirea, adresa, numărul de telefon și adresa de e-mail ale organismului de legătură desemnat în conformitate cu articolul 2 al doilea paragraf.
                        
                     
         
         
            Articolul 2
            Desemnarea organismelor de legătură
            În cazul în care un stat membru desemnează mai multe organisme care să supravegheze procesele de învechire a băuturilor spirtoase, respectivul stat membru desemnează un organism de legătură pentru aceste organisme care supraveghează procesele de învechire.
            În cazul în care un stat membru numește mai multe autorități competente responsabile cu asigurarea respectării Regulamentului (UE) 2019/787, respectivul stat membru desemnează un organism de legătură pentru aceste autorități competente.
            Ambele organisme de legătură sunt responsabile de comunicarea informațiilor către Comisie.
         
         
            Articolul 3
            Termenul și modalitățile de notificare a organismelor desemnate să supravegheze procesele de învechire a băuturilor spirtoase și a autorităților competente responsabile cu asigurarea respectării Regulamentului (UE) 2019/787
            
               (1)   Statele membre notifică Comisiei informațiile prevăzute la articolul 1 până la 25 august 2021.
            
            
               (2)   Statele membre notifică Comisiei orice modificare a informațiilor notificate menționate la alineatul (1) în termen de 3 luni de la data la care a survenit modificarea.
            
            
               (3)   Notificările se efectuează utilizând formularele prevăzute în anexa I pentru informații privind organismele desemnate să supravegheze procesele de învechire a băuturilor spirtoase și în anexa II pentru informații privind autoritățile competente responsabile cu asigurarea respectării Regulamentului (UE) 2019/787.
            
         
         
            Articolul 4
            Intrarea în vigoare și aplicarea
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 25 mai 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 130, 17.5.2019, p. 1.
      
      
         
            ANEXA I
            Formular pentru notificarea menționată la articolul 1 alineatul (1)
            Stat membru:
            Data notificării:
            
               Vă rugăm să completați partea A dacă s-a desemnat un singur organism care să supravegheze procesele de învechire a băuturilor spirtoase sau partea B dacă s-au desemnat mai multe organisme care să supravegheze procesele respective. În acest din urmă caz, vă rugăm să completați, de asemenea, partea C.
            
            PARTEA A
            
               ORGANISMUL DESEMNAT SĂ SUPRAVEGHEZE PROCESELE DE ÎNVECHIRE A BĂUTURILOR SPIRTOASE
            
            Denumire:
            Adresă:
            Număr de telefon:
            Adresă de e-mail:
            PARTEA B
            
               LISTA ORGANISMELOR DESEMNATE SĂ SUPRAVEGHEZE PROCESELE DE ÎNVECHIRE A BĂUTURILOR SPIRTOASE
            
            
               Pentru fiecare organism, vă rugăm să indicați următoarele informații:
            
            Denumire:
            Adresă:
            Număr de telefon:
            Adresă de e-mail:
            Responsabilitate specifică:
            PARTEA C
            
               ORGANISM DE LEGĂTURĂ
            
            Denumire:
            Adresă:
            Număr de telefon:
            Adresă de e-mail:
         
      
      
         
            ANEXA II
            Formular pentru notificarea menționată la articolul 1 alineatul (2)
            Stat membru:
            Data notificării:
            
               Vă rugăm să completați partea A dacă s-a desemnat o singură autoritate competentă pentru a asigura respectarea Regulamentului (UE) 2019/787 sau partea B, în cazul în care s-au desemnat mai multe autorități competente. În acest din urmă caz, vă rugăm să completați, de asemenea, partea C.
            
            PARTEA A
            
               AUTORITATEA COMPETENTĂ RESPONSABILĂ CU ASIGURAREA RESPECTĂRII REGULAMENTULUI (UE) 2019/787
            
            Denumire:
            Adresă:
            Număr de telefon:
            Adresă de e-mail:
            PARTEA B
            
               LISTA AUTORITĂȚILOR COMPETENTE RESPONSABILE CU ASIGURAREA RESPECTĂRII REGULAMENTULUI (UE) 2019/787
            
            
               Pentru fiecare autoritate competentă, vă rugăm să indicați următoarele informații:
            
            Denumire:
            Adresă:
            Număr de telefon:
            Adresă de e-mail:
            Responsabilitate specifică:
            PARTEA C
            
               ORGANISM DE LEGĂTURĂ
            
            Denumire:
            Adresă:
            Număr de telefon:
            Adresă de e-mail: